Randang
Randang dagiang adolah masakan tradisional basantan jo dagiang sapi sabagai bahan utamonyo. Masakan khas dari Sumatera Barat, Indonesia iko sangaik digemari di sadoalah kalangan masyarakyaik baik itu di Indonesia atau di lua nagari (umumnyo Negeri Sembilan di Malaysia.
Salain dagiang sapi, randang juga manggunokan karambia, jo campuran dari babagai bumbu khas Indonesia di antaranya Lado, langkueh, sarai, bawang dan aneka bumbu lainnya nan biasonyo disabuik jo (Pamasak).
Randang punyo posisi tahormat dalam budayo masyarakyaik Minangkabau. Randang memiliki filosofi sendiri bagi masyarakyaik Minang di Sumatra Barat yaitu musyawarah, nan barangkaik dari 4 bahan pokok, yaitu:
- Dagiang, marupoan lambang dari Niniak Mamak (para pemimpin Suku adat)
- Karambia, marupoan lambang Cadiak Pandai (Kaum Intelektual)
- Lado, marupoan lambang Alim Ulama nan padeh, tegas untuak mengajarkan syarak (agama)
- Pamasak, marupoan lambang dari kasaluruhan masyarakyaik Minang.
Sajarah Randang[suntiang | suntiang sumber]
Badasarkan sajarahnyo, randang partamo kali dibuek atau diciptaan di nagari Minangkabau. Manuruik pendapat dari masyarakaik Minangkabau, randang alah ado samanjak zaman dahulu kamudian alah manjadi masakan tradisi yang disajikan di sadoalah kegiatan masyarakaik Minangkabau. Karano masakan tradisi, randang iko dipakiroan alah lahia samanjak urang Minangkabau mangadoan acara adat partamonyo. Samanjak itu, seni mamasak randang bakambang ka wilayah rantau babudayo melayu diantaronyo : Riau, Mandailing, Jambi hinggo ka nagari sabarang Nagari Sambilan Malaysia yang banyak dihuni parantau Minangkabau. Dek karano itu randang samakin dikenal dek urang Sumatera khususnya Sumatera Barat sama Nagari Sambilan, Malaysia. Kalau manuruik hikayaik sastra melayu klasik takah Hikayat Amir Hamzah yang manunjuakkan kalau randang itu alah adoh samanjak 1550-an (kiro kiro abaik 16).
Lahianyo randang di Minangkabau indak lapeh dari pangaruah babarapo negara, misalnyo bumbu-bumbu masak dari padagang Gujarat, India. Karano dimasak sampai kariang makonyo randang diingek urang Minangkabau bawarno itam sarato indak mampunyoi kuah.
Pautan lua[suntiang | suntiang sumber]
- (Indonesia) Resep memasak rendang
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn